google/wiki40b huggingface dataset:
Brian Mantia

História

Narodil sa v Cupertine v Kalifornii. Mantia začal zaujímať o takých umelcov ako James Brown, Led Zeppelin a Jimi Hendrix, ale až od 16 rokov, keď sa začal učiť hrať na bubnoch. Krátko nato dostal prezývku Brain (Mozog) počas hrania v školskej kapele kvôli jeho posadnutosti zložitou knihou Portraits in Rhythm od Anthonyho Cirona. Mantia ďalej zdokonaľoval svoje bubenícke zručnosti študovaním na takých školách ako Percussion Institute of Technology v Hollywoode. V strede 80. rokov sa Mantia pridal k funk-rockovej skupine Limbomaniacs, ktorí sa však neskôr rozpadli.
Odvtedy hrával s rôznymi umelcami a skupinami vrátane M.I.R.V. (album Cosmodrome, Feeding Time on Monkey Island), MCM and the Monster (album Collective Emotional Problems) a Tom Waits (album Bone Machine) predtým než spoluzaložil funko-experimentálnu superskupinu Praxis. Členmi boli veteráni Bootsy Collins (basgitara) a Bernie Worrell (klávesy), rovnako ako maskovaný gitarista Buckethead a producent Bill Laswell. Mantia spolupracoval s Buckethead aj mimo Praxis – hral na jeho sólových albumoch Giant Robot a Monsters and Robots.
Koncom 90. rokoch Mantia spolupracoval s metalovou skupinou Godflesh (Songs of Love and Hate, Love and Hate in Dub) a dlhoročnými priateľmi zo skupiny Primus (Mantia bol v roku 1989 jej členom, ale zlomená noha mala za následok jeho vyhadzov). Jeho druhé turné s Primus bolo úspešnejšie a hral na takých albumoch ako Brown Album a Rhinoplasty, and Antipop. Po Mantiovom úspechu ho Axl Rose v roku 2000 požiadal, aby sa pridal ku jeho novovytvorenej skupine Guns N’ Roses (na naliehanie Bucketheada, ktorý nahradil Slasha). Mantia sa so skupinou objavoval sporadicky na živých vystúpeniach v roku 2001 (Rock In Rio III) a 2002 (MTV Video Music Awards).
Mantia sa tiež objavil na niekoľkých piesňach hudobníka Briana Transeau, ktoré sa nachádzajú na albume Emotional Technology z roku 2003.
Na začiatku roka 2006 Mantia sa po štyroch koncertoch v New Yorku vydal s GnR na európske turné. 21. júna 2006 sa Mantia rozhodol dať menšiu prestávku, chcel tráviť viac času s manželkou, ktorá porodila dievčatko. Nahradil ho Frank Ferrer, ktorý vystupoval na väčšine koncertov. Axl nedávno uviedol Ferrera ako "najnovšieho člena kapely" počas vystúpenia na Floride. Manažment skupiny však vyhlásil, že obaja Ferrer a Mantia sú oficiálni členovia skupiny.
Daniel Vanek

Peking 2008

Dňa 20. júla 2008 vo vrhu guľou vrhol výkon 19,75 m, čo bolo len 5 cm za B-limitom na Letné olympijské hry. V prípade, ak by hodil o 5 cm viac, mal by sa šancu kvalifikovať na základe B-limitu.

Turín 2009

Zúčastnil sa Halových majstrovstiev Európy 2009 v Turíne. V disciplíne vrh guľou nepostúpil z kvalifikácie; výkonom 18,78 m skončil celkovo na 17. mieste.
Chalmaison

Poloha

Obec má rozlohu 10,04 km². Najvyšší bod je položený 154 m n. m. a najnižší bod 59 m n. m.

Obyvateľstvo

Počet obyvateľov obce je 745 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Peter Balgha

Životopis

Štúdia začal na gymnáziu v Dolnom Kubíne. V rokoch 1953 – 1958 pokračoval na filmovej fakulte Akadémie múzických umení v Prahe odbor filmová dramaturgia a filmová veda.
V rokoch 1958 – 1970 bol dramaturg a vedúci filmového vysielania v Česko-slovenskej televízii v Bratislave. Bol predseda televíznej sekcie Slovenského zväzu filmových a televíznych umelcov. Zároveň vyučoval na Vysokej škole múzických umení v Bratislave. Za liberálne názory bol od roku 1968 prenasledovaný. Bol členom skupiny Generácia 56.
Wells Fargo Plaza

Wells Fargo Plaza (predtým Allied Bank Plaza a First Interstate Bank Plaza) je mrakodrap (supertall) v centre mesta Houston v štáte Texas (USA). So 71 poschodiami a s výškou 302 m je druhý najvyšší v meste (po budove JPMorgan Chase Tower) a 17. najvyšší v Spojených štátoch.
Budova bola navrhnutá firmou Skidmore, Owings and Merrill. Výstavba prebiehala od roku 1979 až do roku 1983. Pôvodne sa volala Allied Bank Plaza, v roku 1988 bola premenovaná First Interstate Bank Plaza a dnes sa volá Wells Fargo Plaza. V roku 1983 poškodil hurikán Alicia plášť budovy a bolo rozbitých veľa sklenených tabúľ.
Pavol Papač

Život

Narodil sa 18. januára 1924 v Kráľovciach. Po ukončení obecnej školy absolvoval dve triedy reálneho gymnázia.
V roku 1945 nastúpil na základnú vojenskú službu, aby sa ďalej stal slúžiacim poddôstojníkom. Vojakom z povolania sa stal v roku 1949. V tom istom roku odišiel študovať na Vojenskú akadémiu v Hraniciach na Moravě. Po jej skončení krátko pôsobil ako veliteľ roty v Prachaticiach.
Vojenské vzdelanie si ďalej dopĺňal v kurzoch v Prahe a Moskve. Po ich úspešnom absolvovaní zastával hlavné funkcie na stupni pluk v meste Jindřichův Hradec, kde sa už ako 29-ročný stal veliteľom 29. pešieho pluku. Už v roku 1960 ho ustanovili do funkcie veliteľa 18. motostreleckej divízie v Prešove.
Potom vykonával najvyššie funkcie na vojenských školách. Od roku 1964 bol veliteľom Vyššieho vojenského učilišťa vo Vyškove na Morave a v roku 1967 sa stal zástupcom veliteľa Vojenskej akadémie A. Zápotockého v Brne.
V roku 1969 sa vrátil k výkonu veliteľských funkcií, aby sa stal náčelníkom oddelenia na veliteľstve Východného vojenského okruhu v Trenčíne, odkiaľ bol ustanovený do funkcie veliteľa 9. tankovej divízie v Tábore. Od roku 1971 až do roku 1987 pôsobil v rôznych funkciách na kádrovej správe v Prahe, kde svoju vojenskú kariéru ukončil na ministerstve národnej obrany ako náčelník kádrovej správy čsl. armády. Zomrel v roku 1994 v Prešove.
Do prvej generálskej hodnosti generálmajor bol prezidentom republiky vymenovaný 1. októbra 1971. Do hodnosti generálporučíka bol povýšený v roku 1978.
Ovláda ruský jazyk.

Ocenenia

Za službu vlasti, Za zásluhy o výstavbu a ďalšie.
Cesta II. triedy 566 (Slovensko)

Priebeh

Komunikácia začína v Tibave v okrese Sobrance na križovatke s cestou I/19 a vedie cez Choňkovce, Podhoroď a Ruský Hrabovec.
V okrese Snina pokračuje cez obce Dúbrava, Ubľa (peáž s I/74) a Ruská Volová, kde cesta končí. Nevybudovaný úsek pokračuje po Ulič.
Corpoyer-la-Chapelle

Poloha

Obec má rozlohu 4,16 km². Najvyšší bod je položený 445 m n. m. a najnižší bod 289 m n. m.

Obyvateľstvo

Počet obyvateľov obce je 19 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Beauchamps (Somme)

Poloha

Obec má rozlohu 7,22 km². Najvyšší bod je položený 110 m n. m. a najnižší bod 10 m n. m.

Obyvateľstvo

Počet obyvateľov obce je 1 070 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Stará ruština

Literárny jazyk Kyjevskej Rusi

Politické zjednotenie regiónu do štátu zvaného Kyjevská Rus, z ktorého súčasné Bielorusko, Ukrajina a Rusko odvodzujú svoj pôvod, sa udialo v roku 882 - 106 rokov pred prijatím kresťanstva (988) a ustanovením južnoslovanskej staroslovienčiny za liturgický a spisovný jazyk. Dokumentácia starej ruštiny v tomto období je nedostatočná, preto je náročné zistiť vzťah medzi literárnym jazykom a nárečiami.
V arabských a byzantských prameňoch môžeme nájsť zmienky o predkresťanských Slovanoch v európskej časti Ruska používajúcich určitý druh písma. Napriek archeologickým nálezom budiacim dojem a dôkazom mnícha Chrabra z 10. storočia, že Slovania písali v „črtách a rezoch“, presnú podstatu tohto písomného systému nepoznáme.
Hoci bola zavedená hlaholská abeceda, o čom svedčia kostolné nápisy v Novgorode, čoskoro bola úplne nahradená cyrilikou. Nálezy nápisov na brezovej kôre objavené v Novgorode poskytli rozhodujúce informácie o čistom nárečí z 10. storočia v severozápadnom Rusku, skoro úplne očistenom od cirkevných vplyvov. Je tiež známe, že prevzaté slová z gréčtiny začali prenikať do nárečia v tom období.
Lichas zo Sparty

Lichas (starogr. Λίχας – Lichas) bol olympijský víťaz v tethrippe v roku 420 pred Kr.
Na 90. olympijských hrách v roku 420 pred Kr. bola Sparta pre porušenie ekecheirie vylúčená z hier a tak sa Sparťan Lichas, vysokopostavený hodnostár a príbuzný kráľa, prihlásil na preteky v tethrippe (V Olympii sa tethrippon zaviedol v roku 680 pred Kr.) ako občan Téb a zvíťazil. Pri udeľovaní cien ho ale hellanodikovia spoznali a za podvod ho nechali zbičovať a za víťaza vyhlásili „tébsky ľud" (Boiótiu). Potupný trest, ktorý musel Lichas vytrpieť, sa stal nakoniec jednou z príčin vpádu Sparťanov do Olympie na jeseň toho roku.
Podľa starovekého historika Thukydida olympijské hry následne pokračovali a skončili bez rušivých momentov. Thukydides opísal tieto udalosti takto:„Všetkých účatníkov slávností sa zmocnil obrovský strach, že Lakedaimončania môžu ozbrojení zaútočiť, keď Lakedaimončana Licha, syna Arkesilaovho, na hippodróme napadli a zbili udržiavatelia poriadku pri hrách. Jeho dvojzáprah zvíťazil, ale za víťaza bol vyhlásený občan z Boiótie; Lichas, Lakedaimončan, nemal právo pretekať. Vtedy Lichas, aby dokázal, že kone patria jemu, vošiel na pretekárskom voze do arény a ovenčil vozataja. Potom sa všetci ešte väčšmi začali báť, čo bude. Lakedaimončania sa však správali pokojne, a tak slávnosť pokračovala."
Staroveký cestovateľ a spisovateľ Pausanias uvádza, že Sparťania viedli výpravu proti Olympii za kráľa Agida II. Keď sa vojna prerušila, Lichas si dal svoju sochu dopraviť do olympijskej Altidy, (Pausanias ju videl. Stála pri soche olympionika Thrasybula) i keď podľa élidských záznamov o olympijských víťazoch, nezvíťazil on, ale tébsky ľud.
Fudžajra (emirát)

Fudžajra (arabsky الفجيرة, al-fuǧayrah) je jedným zo siedmich emirátov, tvoriacich Spojené arabské emiráty. Nachádza sa na ich východe, pri hraniciach s Ománom.
Má rozlohu 1 150 km² a asi 130 000 obyvateľov, ktorí hlavne žijú v rovnomennom hlavnom meste. Územie emirátu je prevažne hornaté, čo je príčinou relatívne vysokých dažďov, ktoré umožňujú poľnohospodárstvo.
Roku 1902 sa emirát stal britským protektorátom a roku 1971 sa stal súčasťou Spojených arabských emirátov.
Emirát je absolutistickou monarchiou, takže všetku moc má emir Hamad bin Mohammed Al Sharq, ktorý vládne od roku 1974. Vládu tvorí emir a členovia jeho rodiny, pričom niekoľko členov miestnych významných rodín má poradný hlas. Emir oznamuje svoje rozhodnutia vláde a po ich prijatí sa stávajú zákonom. Prakticky nie je rozdiel medzi emirovým súkromným majetkom a štátnym majetkom. Ako právo je uplatňovaná šaría, vrátane verejného bičovania za rôzne prehrešky.
Ekonomicky krajina závisí na dotáciách z federácie. Miestny priemysel je najmä stavebníctvo, turizmus a existuje tu bezcolná zóna.
Roche-en-Régnier

Poloha

Obec má rozlohu 26,92 km². Najvyšší bod je položený 1 076 m n. m. a najnižší bod 504 m n. m.

Obyvateľstvo

Počet obyvateľov obce je 488 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fromeréville-les-Vallons

Poloha

Obec má rozlohu 20,3 km². Najvyšší bod je položený 322 m n. m. a najnižší bod 204 m n. m.

Obyvateľstvo

Počet obyvateľov obce je 239 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Minot (Severná Dakota)

Minot je mesto v Spojených štátoch amerických, na severe štátu Severná Dakota. Je sídlom Ward County, zaberá plochu 37,7 km² a žije v ňom 36 567 obyvateľov (2000). Je to štvrté najľudnatejšie mesto Severnej Dakoty.
Leží v oblasti Veľkých prérií, na rieke Souris River, v nadmorskej výške 473 m n. m. V meste sídli Minot State University a zoologická záhrada Roosevelt Park Zoo v rovnomennom mestskom parku. Mesto je obsluhované medzinárodným letiskom Minot International Airport.
Mesto bolo založené v roku 1886 a spolu s okolím tu žijú obyvatelia škandinávskych potomkov (v Minot asi 40 % obyvateľov). Od roku 1977 sa v meste každoročne v októbri koná festival Norsk Høstfest, najväčší svojho druhu v Spojených štátoch. Juhozápadne od mesta sa rozprestiera indiánska rezervácia Fort Berthold Indian Reservation.
Beyrie-en-Béarn

Poloha

Obec má rozlohu 2,72 km². Najvyšší bod je položený 245 m n. m. a najnižší bod 167 m n. m.

Obyvateľstvo

Počet obyvateľov obce je 174 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Malay

Poloha

Obec má rozlohu 12,14 km². Najvyšší bod je položený 320 m n. m. a najnižší bod 194 m n. m.

Obyvateľstvo

Počet obyvateľov obce je 256 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Karel Koutský

prof. Dr. Karel Koutský (* 21. október 1897, Louny – † 2. júl 1964, Brno) bol český matematik.
Narodil sa 21. októbra 1897. Patril ku skupine českých stredoškolských učiteľov, ktorí v medzivojnovom období pôsobili na Slovensku a pomáhali zmierniť nedostatok odborníkov v tejto oblasti. Od r. 1921 vyučoval na štátnom reálnom gymnáziu v Trnave, v r. 1922– 1928 na gymnáziu v Zlatých Moravciach. Neskôr sa stal profesorom a pôsobil na univerzite v Brne. Vedecky začal pracovať už ako stredoškolský profesor na Slovensku a mal bohatú publikačnú činnosť (vyše 200 rôznych príspevkov, z toho 25 pôvodných matematických vedeckých prác). Zaoberal sa geometriou, teóriou čísiel, didaktikou a dejinami matematiky, neskôr aj topológiou. Patril k priekopníkom výskumu dejín matematiky na Slovensku. S jeho menom sa spája prvý pokus o súborné spracovanie tejto problematiky ako samostatného celku vyňatého z celouhorského komplexu. Bohužiaľ v tejto oblasti sa mu podarilo uverejniť len jednu štúdiu, ináč zostal jeho projekt v štádiu prípravných prác (excerpovania, zbierania materiálu) nedokončený. Zomrel 2. júla 1964 v Brne.
Vištucký potok

Vištucký potok je potok v Podunajskej nížine, preteká územím okresov Pezinok a Senec. Je to ľavostranný prítok Stoličného potoka, meria 21 km a je tokom IV. rádu. Horný tok v Malých Karpatoch sa niekedy označuje ako Kamenný potok a napája malú vodnú nádrž pri osade Piesok a vodnú nádrž Harmónia pri rovnomennej osade. Na území tejto osady sa sprava oddeľuje vedľajšie rameno, ktoré sa na južnom okraji rekreačnej zástavby spája s tokom Stoličného potoka. Na dolnom toku preteká intenzívne využívanou poľnohospodárskou krajinou, napája vodnú nádrž Vištuk. Medzi obcami Báhoň a Čataj sa koryto výraznejšie vlní a do Stoličného potoka ústi v oblasti hustej siete upravených vodných tokov.
Prameň: v Malých Karpatoch na severnom svahu Veľkej homoly (709,2 m n. m.) v nadmorskej výške okolo 570 m n. m., v lokalite Zbojnícke
Smer toku: od prameňa najprv na sever, následne sa dvakrát esovito stáča a pokračuje na východ, potom vytvára menší oblúk ohnutý na sever a stáča sa na juhovýchod, pri obci Vištuk tečie na krátkom úseku na východ, ďalej pokračuje až k obci Báhoň na juhovýchod, odtiaľ až po Veľký Grob na juhojuhovýchod a za obcou pokračuje k ústiu východojuhovýchodným smerom
Geomorfologické celky: 1.Malé Karpaty, podcelok Pezinské Karpaty, časť Homolské Karpaty, 2.Podunajská pahorkatina, podcelok Trnavská pahorkatina, časti Podmalokarpatská pahorkatina a Trnavská tabuľa, 3.Podunajská rovina, podcelok Uľanská mokraď
Prítoky: zľava dva prítoky z juhovýchodného svahu Modranskej Baby (646 m n. m.), Poľný kanál, Dubovský potok, prítok z oblasti Kamenice a z oblasti Hájskeho; sprava prítok spod Tisových skál a z oblasti Červeného
Ústie: do Stoličného potoka juhovýchodne od obce Veľký Grob v nadmorskej výške okolo 122 m n. m.
Obce: severný okraj mesta Modra (časti Piesok, Harmónia a Kráľová), Vištuk, Báhoň, Kaplna, Igram, Čataj a Veľký Grob
Premlčanie

Lehoty

V odseku 1 sa plynutie času viaže na subjektívnu udalosť – keď sa poškodený dozvie o škode – v tomto prípade ide o subjektívny lehotu. V odseku 2 je to naopak – vznik škody je objektívna udalosť, ktorá nastala nezávisle od poškodeného.
Gataivai

Geografia

Dedina sa nachádza na juhovýchodnom pobreží ostrova Savai’i. Na východ od dediny sa nachádza dedina Puleia, na sever dedina Sili a na západ dedina Taga, ktorá je známa svojimi gejzírmi Alofaaga Blowholes.
Bosc-Renoult-en-Roumois

Poloha

Obec má rozlohu 2,56 km². Najvyšší bod je položený 149 m n. m. a najnižší bod 85 m n. m.

Obyvateľstvo

Počet obyvateľov obce je 427 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bílkove Humence

Dejiny

Pôvodne osada nazvaná podľa najrozšírenejšieho priezviska jej obyvateľov (Bilka). Ako samostatná obec vznikla až v roku 1914 odčlenením od Borského sv. Mikuláša.
Boilies

Boilies je špeciálna rybárska nástraha a návnada z vareného cesta a ďalších prísad, medzi ktoré môže patriť rybie mäso, mlieko, obilniny alebo zelenina. Často sa primiešavajú aj vajíčka ako spojivo. V priemyselných krmivách sú tiež obvykle primiešané aromatické látky, rôzne posilňujúce arómy a esencie. Boilies má vždy guľatý tvar, ktorý umožňuje jeho lepšie prijímanie rybami, najčastejšiekaprami. 
Vďaka svojej tvrdosti sa boilies na rozdiel od tradičných návnad (chlieb, pelety, atď.) tak rýchlo nerozpustí. V dnešnej dobe je to jedna z najpoužívanejších nástrah na kapry. Existuje veľké množstvo druhov, farieb aj veľkostí - od tzv. mikro boilies (najmenšie majú len 3 mm) až po veľké, 40 milimetrové, vhodné na veľké ryby.
Boilies možno ešte rozlíšiť na plávajúce (tzv. pop-ups) a normálne (klesajúce ku dnu). Plávajúce sa používajú prevažne tam, kde je bahno, tráva a podobné prostredie, v ktorom by ryby návnadu nenašli.

Pôvod

Vznik boilies sa datuje do roku 1970, kedy dvaja britskí rybári Lenny Middleton a Kevin Maddocks hľadali spôsob, ako loviť kapry bez toho, aby boli nástrahy zjedené menšími, alebo úplne inými rybami. Vývoj návnady s veľkou tvrdosťou a veľkými rozmermi spôsobil, že ostatné ryby, ako pleskáč vysoký alebo lieň, mali s prijatím boilies problémy.

Testovanie

Boilies sa testuje pomocou testerov alebo spolupracovníkov. Väčšinou si vezmú nové vzorky boilies a jednoducho na ne chytajú. Výsledky takého testovania však ovplyvňuje množstvo vplyvov, ako miesto, čas, počasie, alebo aj vlastnosti samotného testera.

Životnosť vo vode

Každý výrobca má radu boilies, ktorá je rýchlo rozpustná (rádovo desiatky minút) a radu, ktorá ma vydržať vo vode viac ako 48 hodín bez toho, aby sa úplne rozpustila. Rýchlo rozpustné boilies rýchlejšie uvoľňujú do vody svoje atraktanty a príchute a skôr prilákajú rybu. Menej rozpustné zasa nedokážu tak rýchlo rybu zaujať, na druhej strane však lepšie odolávajú útokom menších rýb, ktoré tvrdšiu a väčšiu nástrahu nedokážu prijať.

Výroba boilies

Dnes poznáme na Slovensku a v Česku viac ako 20 komerčných výrobcov boilies. V Európe ich bude viac ako 100. Výrobcovia majú svoje tajné receptúry, ale v podstate používajú rovnaké prísady, ktoré sú dostupné na trhu každému. Cenovo sa boilies pohybuje v čase písania tejto správy (február, 2013), od 5€ do 24€ za kilogram. Zloženie a ďalšie podrobnosti o boilies je možné zistiť u samotných výrobcov. Katalóg, popis, diskusiu a fotogalériu pre všetky české a slovenské značky nájdete na stránke o boilies.

Ďalšou alternatívou je vlastná výroba. Recepty na vlastnú výrobu boilies sú dnes dávno známe. Nájdete ich na už spomenutých diskusných fórach, alebo v publikáciach od majiteľov komerčných značiek.
Imbleville

Poloha

Obec má rozlohu 5,28 km². Najvyšší bod je položený 161 m n. m. a najnižší bod 75 m n. m.

Obyvateľstvo

Počet obyvateľov obce je 308 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Folembray

Poloha

Obec má rozlohu 8,85 km². Najvyšší bod je položený 152 m n. m. a najnižší bod 49 m n. m.

Obyvateľstvo

Počet obyvateľov obce je 1 543 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Voiscreville

Poloha

Obec má rozlohu 1,69 km². Najvyšší bod je položený 136 m n. m. a najnižší bod 83 m n. m.

Obyvateľstvo

Počet obyvateľov obce je 117 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Amilly (Eure-et-Loir)

Poloha

Obec má rozlohu 20,01 km². Najvyšší bod je položený 169 m n. m. a najnižší bod 149 m n. m.

Obyvateľstvo

Počet obyvateľov obce je 1 883 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mélamare

Poloha

Obec má rozlohu 6,35 km². Najvyšší bod je položený 136 m n. m. a najnižší bod 60 m n. m.

Obyvateľstvo

Počet obyvateľov obce je 775 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Le Pas (Mayenne)

Poloha

Obec má rozlohu 21,9 km². Najvyšší bod je položený 190 m n. m. a najnižší bod 98 m n. m.

Obyvateľstvo

Počet obyvateľov obce je 528 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
The Rasmus

Vznik a vývoj skupiny

V roku 1994 keď skupina vznikla, všetci jej vtedajší členovia chodili ešte na strednú školu a boli známi len ako Rasmus. Koncom roka 1995 vydali prvý album Peep, mali približne 100 predstavení vo Fínsku a v neďalekom Estónsku. Album im priniesol slávu po celej krajine neznámi hudobníci sa pomaly stávali hviezdami.
Druhý album Playboys vydala skupina v roku 1997, a rovnako ako Peep, sa stal vo Fínsku znova zlatým. Skupina vystúpila na festivale na helsinskom olympijskom štadióne.
Roku 2000 sa skupina premenovala na dnešný The Rasmus. O rok neskôr vydala album Into, ktorý bol úspešný už aj v Nemecku a Dánsku. Potom sa skupina spoločne s HIM a Roxette vydala na turné po celej severnej Európe.
Ďalší album Dead Letters bol úspešný už celosvetovo, v roku 2004 vyšiel aj v USA. Vďaka nemu je The Rasmus vo svete najznámejšou fínskou hudobnou skupinou.
The Rasmus rozhodne nepatrí medzi štúdiové skupiny. Počas svojej postupne rastúcej popularity odohrali veľké množstvo koncertov. Vystupovali ako predskokani americkým Garbage, ale aj skupine Red Hot Chili Peppers.
V roku 2005 vydala ďalší album, Hide From The Sun, z ktorého pochádza aj hit No Fear.
V Septembri 2008 tu bol ďalší album s názvom Black Roses, singlom tohto albumu je Livin’ in a World Without You. S tohto albumu pochádzajú aj známe piesne Justify, Your Forgiveness a Ten Black Roses.
Ďalší album s názvom Best of 2001-2009 vyšiel v roku 2009. Tento výberový album obsahuje tie najlepšie piesne s albumov Into, Dead Letters, Hide From The Sun ,Black Roses a novinku naspievanú s Anette Olzon (ex - Nightwish) a to pieseň October & April.
Joseph Henry Engle

Životopis

Po základnej a strednej škole v roku 1955 vyštudoval kansaskú univerzitu (University of Kansas) s diplomom leteckého inžiniera. Ďalšie vzdelanie získal v pilotnej škole pri americkej základni Edwards Air Force Base v Kalifornii, ukončil ju v roku 1963. Už pod hlavičkou NASA v rámci programu X-15 absolvoval 16 letov na palube raketového lietadla vo výškach nad 50 km nad Zemou. V roku 1966 nastúpil do piatej skupiny budúcich kozmonautov. Bol pilotom v záložnej posádke Apollo 14. Po ukončení programu Apollo sa zaškolil na lety raketoplánov, stal sa z neho plukovník amerického vojenského letectva.
Je ženatý a má dve deti, používa prezývku Joe.

Po letoch

V roku 1993 mal hodnosť generálmajora a odišiel z NASA k spoločnosti Air National Guard ako konzultant (vo veku 61 rokov).
Bellova nerovnosť

Bellova nerovnosť je nerovnosť, ktorú spĺňajú určité spinové korelácie v lokálne realistických teóriách. Je dielom írskeho fyzika J. S. Bella. Má tvar:
n(\alpha_+\beta_+)\le n(\alpha_+\gamma_+)+n(\beta_+\gamma_+).
Pozrime sa bližšie na jej odvodenie. Nech N(+++) je počet častíc v našom teste s hodnotami \alpha_+, \beta_+, \gamma_+ (a obdobne pre ďalšie kombinácie orientácií). Nech N(\alpha_+ \beta_+) označuje počet častíc s \alpha_+, \beta_+ a s neurčenou hodnotou \gamma (a podobne). Potom platí

N(\alpha_+ \beta_-) = N(+-+) + N(+--), 
N(\alpha_+ \gamma_-) = N(++-) + N(+--), 
N(\beta_- \gamma_+) = N(+-+) + N(--+).
Pretože všetky N sú nezáporné (ide o počty prípadov), musí platiť
N(\alpha_+ \beta_-) \le N(\alpha_+ \gamma_-) + N(\beta_- \gamma_+).
Ak si uvedomíme, že pokiaľ má jedna z častíc \alpha_+, musí mať druhá častica z páru \alpha_- atď. Veličiny n sú úmerné súčtom dvojíc N:
\frac{n(\alpha_+\beta_+)}{N(\alpha_+ \beta_-) + N(\alpha_- \beta_+)}=\frac{n(\alpha_+ \gamma_+)}{N(\alpha_+ \gamma_-) + N(\alpha_- \gamma_+)}=\frac{n(\beta_+ \gamma_+)}{N(\beta_+ \gamma_-) + N(\beta_- \gamma_+)}.
Potom zo zmienenej nerovnosti
N(\alpha_+ \beta_-) \le N(\alpha_+ \gamma_-) + N(\beta_- \gamma_+)
a z podobnej nerovnosti so zamenenými symbolmi + a – vyplýva napokon vzťah pre Bellovu nerovnosť:
n(\alpha_+\beta_+)\le n(\alpha_+\gamma_+)+n(\beta_+\gamma_+).
Žihobce

Dejiny

Prvá písomná zmienka o obci pochádza z roku 1045.

Časti obce

Žihobce, Bešetín, Bílenice, Kadešice, Rozsedly, Šimanov